text: Temperaturen topper torsdag – inden nattefrosten sætter ind
  16 marts 2017 kl. 04.34
  Foråret kigger frem i løbet af torsdagen, men så falder temperaturen frem mod weekenden.
  Torsdagen begynder tørt og skyet. Men så klarer det op, og syd- og sønderjyderne kan se frem til nogen eller en del sol med temperaturer op til 13 grader, hvor det bliver varmest.
  Vi får en jævn til frisk vind fra sydvest.
  Fredag, lørdag og søndag bliver mere regnfulde – værst ser det ud søndag.
  Samtidig er der ingen grund til at pakke huer og handsker helt væk endnu. For op mod weekenden falder temperaturen, og natten til søndag er der atter udsigt til nattefrost.
  
  